Terwyl die Sun City-oord die afgelope paar maande weens die afsonderingstydperk soos ŉ verlore stad moes lyk – en voel – word daar die afgelope paar dae by dié gewilde oord in Noordwes gewerskaf soos min.
Die oord word geleidelik heropen, met die Sun Vacation Club, Soho Casino, The Palace Hotel en die Gary Player-gholfbaan wat in die eerste fase besoekers terug verwelkom. Die oordbestuur sê die gefaseerde benadering gee hom ook die geleentheid om te verseker die maatreëls wat ingestel is om die verspreiding van Covid-19 te beperk, werk optimaal.